[{"text_idx": "#000001", "text": "Bydd un ge\u0302m gynghrair yn cael ei chwarae dros y penwythnos, sef y ge\u0302m fawr tua\u2019r brig rhwng Y Bala a\u2019r Seintiau Newydd, a bydd y cyfan yn fyw ar Sgorio brynhawn Sadwrn am 5.00."}, {"text_idx": "#000003", "text": "Bydd hi\u2019n 2il yn erbyn 1af ar Faes Tegid nos Sadwrn gyda\u2019r Seintiau Newydd yn anelu i agor bwlch o wyth pwynt ar y brig."}, {"text_idx": "#000004", "text": "Mae\u2019r ge\u0302m hon yn cael ei hail-chwarae wedi iddi gael ei gohirio ar o\u0302l 88 munud yn gynharach yn y tymor gan i\u2019r llifoleuadau ddiffodd yn Y Bala \u2013 roedd hi\u2019n 2-2 ar y pryd."}, {"text_idx": "#000005", "text": "Dyw\u2019r Bala ond wedi colli un o\u2019u pedair ge\u0302m gartref ddiwethaf yn erbyn Y Seintiau Newydd, ond fe gollon nhw honno mewn steil (Bala 0-7 YSN)!"}, {"text_idx": "#000007", "text": "Dyw\u2019r Seintiau heb golli dim un o\u2019u naw ge\u0302m gynghrair hyd yma (ennill 8, cyfartal 1), tra bo\u2019r Bala yn mwynhau eu dechrau gorau erioed i dymor yn yr uwch gynghrair (20pt wedi 9 ge\u0302m)."}, {"text_idx": "#000008", "text": "Bydd uchafbwyntiau\u2019r ge\u0302m i\u2019w gweld ar Sgorio nos Lun am 5:25."}]